Հայ-հարավկորեական հարաբերություններ

Հայաստանի և Կորեայի Հանրապետության միջև դիվանագիտական հարաբերություններ հաստատվել են 1992 թվականի փետրվարի 21-ին, Խորհրդային Միության փլուզումից և Հայաստանի Երրորդ Հանրապետության ստեղծման օրվանից հետո։

Ընդհանուր տեղեկություններ 
Ըստ Կորեայի Հանրապետության ԱԳՆ-ի ՀՀ-ում 2019 թվականի տվյալներով ապրում է մոտ 373 հարավկորեացի։

2014 թվականի մարտից ԿՀ-ում ՀՀ դեսպանն է Հրանտ Պողոսյանը (նստավայրը՝ Տոկիո);

2012 թվականի մարտից ՀՀ-ում ԿՀ դեսպանն է Վի Սոն Լակը (նստավայրը` Մոսկվա);

2014 թվականի փետրվարի 26-ին Կորեայում ՀՀ պատվո հյուպատոս է նշանակվել Քիմ Դո Գյունը;

2002 թվականի հունիսից Երևանում գործում է ԿՀ պատվավոր հյուպատոսությունը։

2004 թվականի հուլիսից ՀՀ-ում ԿՀ պատվավոր հյուպատոսն է Արմեն Աբրահամյանը։

Պաշտոնական այցեր 
Կորեայի Հանրապետություն՝

1994 թվականի օգոստոսին՝ ՀՀ Փոխվարչապետ Վիգեն Չիտեչյան

1999 թվականի սեպտեմբերին՝ ՀՀ ԱԳ նախարար Վարդան Օսկանյան

2009 թվականի դեկտեմբերին՝ ՀՀ ԱԺ նախագահ Հովիկ Աբրահամյան

2012 թվականի փետրվարին՝ ՀՀ ԱԳ նախարար Էդվարդ Նալբանդյան

Հայաստան՝

2012 թվականի մայիսին՝ ԿՀ ԱԺ փոխխոսնակ Հոն Ջաե Հյոն

Ստորագրված փաստաթղթեր

Արձանագրություններ 
Արձանագրություն ՀՀ և ԿՀ միջև դիվանագիտական հարաբերություններ հաստատելու մասին, Մոսկվայում, 1992 թվականի փետրվարի 21-ին

Համաձայնագրեր 
ՀՀ արտաքին գործերի նախարարության և ԿՀ արտաքին գործերի և առևտրի նախարարության միջև խորհրդակցությունների մասին, Երևանում 2005 թվականի նոյեմբերի 8-ին։
ՀՀ Կառավարության և ԿՀ Կառավարության միջև դիվանագիտական և պաշտոնական անձնագրեր ունեցող անձանց համար մուտքի արտոնագրի պահանջի վերացման մասին, Սեուլում,  2012 թվականի փետրվարի 23-ին։

Վիզային ռեժիմ 
2018 թվականի մարտի 6-ին երեքշաբթի օրվա որոշմամբ Հայաստանի կառավարությունը որոշում է կայացրել սահմանել հարավկորեացիների համար վիզաների ազատականացում 180 օրվա համար, այդ քայլը նպատակ ունի ամրապնդել երկու երկրների հարաբերությունները և զարգացնել տուրիզմը։

Հայաստանցիների համար գոյություն ունի վիզայի ազատականացում Չեդջու կղզի 30 օր ժամկետով։

Ապրանքաշրջանառության ծավալը

Ներմուծվող հիմնական ապրանքատեսակներ 
 Ավտոմեքենաներ, դեղորայք, ծանր տեխնիկա

Արտահանվող հիմնական ապրանքատեսակներ 
 Հագուստ, սպիրտային խմիչքներ, օպտիկական գործիքների մասեր

Համագործակցություն մշակույթի և գիտության ոլորտում 
2014 թվականին Հայաստանը և Կորեան համաձայնագիր են ստորագրել մշակույթի, սպորտի և կրթության բնագավառներում համագործակցության մասին։

Վ. Բրյուսովի անվան Երևանի պետական ​​լեզվաբանական համալսարանն ունի կորեական լեզվի և մշակույթի կենտրոն, որը խթանում է Հայաստանում կորեական մշակույթի իրազեկումը։ Անցած տարի երկու երկրների միջև միջմշակութային կապերը ակտիվորեն զարգանում են։

Կորեայում, 2012 թվականին, հրապարակվել թ կորեական Հայոց ցեղասպանության մասին գիրքը, նույն տարում Կորեայից ժամանած թատերախումբը այցելել է Հայաստան։

2014 թվականին Կորեայում կովկասյան մշակույթի փառատոնի շրջանակներում ներկայացվել է հայկական արվեստը։

2014 թվականին «Ոսկե ծիրան» միջազգային կինոփառատոնում ներկայացվել են վեց կորեական նկարներ։ Օնգ Վան Սուկը, լինելով Կորեայի օտար լեզուների ինստիտուտի պրոֆեսոր, որտեղ շուրջ 45 օտար լեզուներ դասավանդվում են, նա ցանկություն է հայտնել, որ հայոց լեզուն ուսուցանվի իրենց համալսարանում։

Փհենչհան 2018 ձմեռային օլիմպիական խաղեր 

2018 թվականի փետրվարին բացվեցին ձմեռային օլիմպիական խաղերը Հարավային Կորեայի Փհենչհան քաղաքում։ Այնտեղ Հայաստանի հավաքականը ներկայացված էր 3 մասնակցով՝ լեռնադահուկային սպորտի 1 և դահուկավազքի 2 մասնակիցներով։

Օլիմպիական շքերթին մասնակցել են նաև պատվիրակության ղեկավար Գագիկ Բոլշիկյանը, Հայաստանի դահուկային սպորտի ֆեդերացիայի գլխավոր քարտուղար Գագիկ Սարգսյանը, օլիմիպիականներ Կատյա Գալստյանը, Աշոտ Կարապետյանը, դահուկավազքի և լեռնադահուկային սպորտի Հայաստանի հավաքականների մարզիչներ Արթուր Միքայելյանն ու Սեյրան Հարությունյանը։

Ծանոթագրություններ 

Հարավային Կորեայի երկկողմ հարաբերություններ
Հայաստանի երկկողմ հարաբերություններ